ระเบียบการประปานครหลวงระเบียบการประปานครหลวงฉบับที่๒๒๓ว่าด้วยการจัดเก็บรายได้ค่าน้ำประปา ณ สถานที่ใช้น้ำพ.ศ.๒๕๓๘ โดยเห็นเป็นการสมควรวางระเบียบในการจัดเก็บรายได้ค่าน้ำประปาณ สถานที่ใช้น้ำ ให้เป็นไปด้วยความเรียบร้อยมีแบบแผนในการปฏิบัติงานอย่างมีประสิทธิภาพและเกิดประโยชน์ต่อการประปานครหลวงอาศัยอำนาจตามความในข้อ ๔ ของข้อบังคับการประปานครหลวง ฉบับที่ ๘๙ พ.ศ. ๒๕๓๐จึงวางระเบียบไว้ ดังต่อไปนี้ข้อ๑ระเบียบนี้เรียกว่า ระเบียบการประปานครหลวงฉบับที่ ๒๒๓ ว่าด้วยการจัดเก็บรายได้ค่าน้ำประปา ณ สถานที่ใช้น้ำ พ.ศ. ๒๕๓๘ข้อ๒[๑]ระเบียบนี้ให้ใช้บังคับตั้งแต่วันที่ ๑ กรกฎาคม ๒๕๓๘ เป็นต้นไปข้อ๓ให้ยกเลิกบรรดาระเบียบปฏิบัติ คำสั่งหลักเกณฑ์และวิธีปฏิบัติอื่นใดที่ขัดหรือแย้งกับระเบียบนี้และให้ถือปฏิบัติตามระเบียบนี้แทนข้อ๔ให้ระเบียบนี้หัวหน้าส่วนจัดเก็บและรับเงินหมายถึง หัวหน้าส่วนจัดเก็บและรับเงินของสำนักงานประปาสาขาพนักงานเก็บเงินหมายถึง พนักงานของส่วนจัดเก็บและรับเงินที่ได้รับมอบหมายให้ไปเก็บเงินค่าน้ำประปาณ สถานที่ใช้น้ำพนักงานควบคุมใบเสร็จรับเงินหมายถึง พนักงานของส่วนควบคุมรายได้ที่ได้รับมอบหมายให้ทำหน้าที่ควบคุมใบเสร็จรับเงินค่าน้ำประปาส่วนบริหารเงินรับ (สาขา)หมายถึงส่วนบริหารเงินรับของกองการเงินที่ปฏิบัติงานประจำอยู่ที่สำนักงานประปาสาขาตารางหมุนเวียนของเส้นทางเก็บเงินหมายถึง ตารางกำหนดการปฏิบัติงานของพนักงานเก็บเงินเพื่อออกไปเก็บเงินตามเส้นทางที่ได้รับมอบหมายแบบสั่งเก็บเงินหมายถึงเอกสารควบคุมใบเสร็จรับเงินค่าน้ำประปาที่ได้มอบหมายให้พนักงานเก็บเงินไปจัดเก็บและเป็นหลักฐานประกอบการนำส่งเงินค่าน้ำประปาที่จัดเก็บได้ใบนำส่งเงินหมายถึง หลักฐานการนำส่งเงินรายรับทุกประเภทประกอบด้วยรายละเอียดประเภทของเงินที่นำส่งและมีการลงนามผู้นำส่งและผู้รับเงินไว้เป็นหลักฐานแบบสรุปเงินรับประจำวันหมายถึง เอกสารที่ส่วนบริหารเงินรับ (สาขา) และหรือส่วนควบคุมการเงิน กองการเงินจัดทำขึ้น เพื่อแสดงรายการสรุปเงินรับประจำวัน แยกตามรหัสการรับเงินตามที่การประปานครหลวงกำหนดข้อ๕ให้หัวหน้าส่วนจัดเก็บและรับเงินสั่งจ่ายใบเสร็จรับเงินให้พนักงานเก็บเงินไปจัดเก็บตามความเหมาะสมข้อ๖การจัดเก็บรายได้ค่าน้ำประปา ณ สถานที่ใช้น้ำให้ถือปฏิบัติตามขั้นตอนดังต่อไปนี้๖.๑ ให้ผู้อำนวยการกองรายได้รับผิดชอบในการวางแผนกำหนดเป้าหมาย การจัดเก็บรายได้ให้เป็นไปอย่างมีประสิทธิภาพตามนโยบายการจัดเก็บรายได้๖.๒ให้หัวหน้าส่วนจัดเก็บและรับเงินดำเนินการจัดทำตารางหมุนเวียนของเส้นทางการเก็บเงินให้สอดคล้องกับแผนการจัดเก็บรายได้ที่กำหนดไว้แล้วให้พนักงานควบคุมใบเสร็จรับเงินจัดและจ่ายใบเสร็จรับเงินตามตารางหมุนเวียนของเส้นทางการเก็บเงินส่งให้กับพนักงานที่ได้รับมอบหมายจากส่วนจัดเก็บและรับเงิน๖.๓ ให้ส่วนจัดเก็บและรับเงินตรวจสอบหลักฐานการนำส่งเงินของการจัดเก็บครั้งก่อนให้ครบทุกเส้นทางก่อนจ่ายใบเสร็จรับเงินครั้งใหม่๖.๔เมื่อผู้ใช้น้ำชำระเงินตามใบแจ้งหนี้ที่เรียกเก็บแล้วให้พนักงานเก็บเงินลงลายมือชื่อและวันที่รับเงินลงในใบเสร็จรับเงินและต้นขั้วใบเสร็จรับเงินแล้วมอบใบเสร็จรับเงินให้แก่ผู้ชำระเงินแล้วเก็บต้นขั้วใบเสร็จรับเงินไว้เป็นหลักฐานประกอบการนำส่งเงินต่อไปหากไม่สามารถจัดเก็บได้ให้รายงานข้อขัดข้องในการจัดเก็บไว้ที่ด้านหลังของต้นขั้วใบเสร็จรับเงินพร้อมลงวันที่กำหนดเวลาชำระเงินไว้ในใบแจ้งหนี้ แล้วมอบให้ผู้ใช้น้ำ๖.๕ให้พนักงานเก็บเงินจัดทำเอกสารประกอบการนำส่งเงินที่เก็บได้พร้อมต้นขั้วใบเสร็จรับเงินและใบเสร็จรับเงินที่คงเหลือให้ถูกต้องและครบถ้วนเพื่อส่งให้ส่วนบริหารเงินรับ (สาขา) ดำเนินการตามระเบียบ ว่าด้วยการตรวจสอบการเก็บเงินและการรับเงิน๖.๖ในกรณีที่พนักงานเก็บเงินไม่มารับใบเสร็จรับเงินไปจัดเก็บตามกำหนดให้ส่วนจัดเก็บและรับเงินหมายเหตุการเปลี่ยนแปลงไว้เป็นหลักฐานในตารางหมุนเวียนของเส้นทางการเก็บเงินและจัดทำบันทึกการเปลี่ยนตัวพนักงานเก็บเงินหรือบันทึกการคืนใบเสร็จรับเงินแล้วแต่กรณี ส่งให้ส่วนควบคุมรายได้และส่วนบริการเงินรับ (สาขา)เพื่อดำเนินการในส่วนที่เกี่ยวข้อง๖.๗ ให้ส่วนบริหารเงินรับ(สาขา) ดำเนินการตามขั้นตอนการตรวจสอบการเก็บเงินแล้วส่งคืนใบเสร็จรับเงินที่คงเหลือพร้อมแบบสั่งเก็บเงินให้พนักงานควบคุมใบเสร็จรับเงินต่อไปข้อ๗ให้หน่วยงานที่ปฏิบัติงานลักษณะเดียวกับสำนักงานประปาสาขาถือปฏิบัติตามระเบียบนี้ในส่วนที่เกี่ยวข้องโดยอนุโลมประกาศ ณ วันที่ ๒๒ พฤษภาคม พ.ศ. ๒๕๓๘สุวิชฟูตระกูลผู้ว่าการการประปานครหลวงหมายเหตุ : ด้วยคณะกรรมการและคณะทำงานศึกษาวิเคราะห์ และจัดทำระบบงานคอมพิวเตอร์ ระบบงาน CIS. (CUSTOMERINFORMATION SYSTEM) ซึ่งได้รับการแต่งตั้งตามคำสั่งการประปานครหลวงที่ ๔๑๓/๒๕๓๑ สั่ง ณ วันที่ ๓๑ ตุลาคม ๒๕๓๑ และแก้ไขเพิ่มเติม ฯลฯได้เห็นควรยกเลิกการปฏิบัติงานตามคู่มือรายได้-ระเบียบปฏิบัติในการจัดเก็บ บทที่ ๒การจัดเก็บรายได้ โดยได้กำหนดหลักเกณฑ์ขึ้นใหม่และจัดทำเป็นระเบียบการประปานครหลวงว่าด้วย การจัดเก็บรายได้ค่าน้ำประปา ณสถานที่ใช้น้ำฉบับนี้เพื่อให้หน่วยงานในการประปานครหลวงใช้เป็นแนวทางในการปฏิบัติงานต่อไปอัมภิญา/พิมพ์๑๕มกราคม ๒๕๕๑หทัยภัทร/ตรวจ๓๑มกราคม ๒๕๕๑[๑]ราชกิจจานุเบกษา เล่ม ๑๑๕/ตอนที่ ๙๒ ง/หน้า ๑๖๗/๑๗ พฤศจิกายน ๒๕๔๑